¿Dónde Estás Corazón?

¿Dónde Estás Corazón? (באנגלית: Where Are You Love?‎, ובעברית: איפה את אהבה?) הוא סינגל שהוקלט על ידי הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-2 בפברואר 1996, כסינגל השני מתוך האלבום. במצעדים העיקריים הגיע השיר למקום החמישי במצעד השירים הלטיניים, והשלישי במצעד שירי הפופ הלטיניים. את השיר כתבו והפיקו שאקירה ולואיס פרננדו אוצ'ואה. השיר כשמו, מדבר על אהבה שחמקה מזרועותיה של שאקירה ועל המשבר שהיא חווה לאחר מכן, ומילותיו מדברות על כך שהיא לא מצליחה למצוא אהבה חדשה, אך בכל זאת מנסה להמשיך ולחפש את אותה אהבה חדשה. עבור השיר נעשו מספר רמיקסים, אשר נכללו אלבום הרמיקסים הראשון של שאקירה, The Remixes. בשנת 2002, נכלל השיר בהוצאה המחודשת Colección de Oro, שהוציאה עבור אלבומה השלישי Pies Descalzos, ומאוחר יותר אף נכלל השיר באלבום הלהיטים השני שלה, Grandes Éxitos. הווידאו קליפ הנלווה שיצא לשיר בוים וצולם על ידי אוסקר אסולה וחוליאן טורס. צוות הצילום בחר לצלם את הקליפ בשחור-לבן ובצבעים דהויים וכהים, כדי להמחיש את הכאב שבו. בנוסף לכך, שאקירה הולבשה בשמלה כסופה שהשתלבה עם אווירת הצילום. את הקליפ פרסמה לראשונה שאקירה בארץ מולדתה, קולומביה. לאחר 16 שנים מצאתו המקורית של השיר הוחלט כי הקליפ יעלה לערוץ ה-Vevo שלה. מונה הצפיות שלו, נכון לפברואר 2020, עולה על למעלה מ-50 מיליון צפיות. תחילה נכלל השיר ברשימת השירים אותם שרה שאקירה בסיבוב ההופעות הראשון שלה "Tour Pies Descalzos", אשר התקיים בין השנים 1996 ל-1997. כמה חודשים לאחר מכן, היא הופיעה עם השיר הזה ועם "Estoy Aquí", בפסטיבל אקפולקו, שמתקיים במקסיקו בכל שנה. בתחילת שנת 1997 היא ביצעה את השיר בפסטיבל המוזיקה שנערך מדי שנה בוויניה דל מאר. ב-12 באוגוסט 1999 קיימה שאקירה סדרת הופעות אקוסטיות שאותה הפיקה רשת MTV. באחת מן ההופעות היא ביצעה את השיר הזה, ומאוחר יותר, בשנת 2000, יצא לאור אלבום ההופעה הראשון שלה MTV Unplugged, אשר הכיל בתוכו את כל אותן ההופעות. גם בסיבוב ההופעות השני שלה "Tour Anfibio", אשר התקיים בשנת 2000, שרה שאקירה את השיר במרבית המופעים אשר נכללו בו. בסמוך לכך, שאקירה ביצעה את השיר באחד מהפרקים של סדרת הטלוויזיה "Caliente". השיר הצליח להיכנס לשני מצעדים, ובשניהם נכנס לחמישיות הפותחות. מידע על השיר "¿Dónde Estás Corazón?" באתר AllMusic מידע על היצירה "¿Dónde Estás Corazón?" באתר Discogs סרטון השיר "¿Dónde Estás Corazón?" באתר יוטיוב "Shakira Chart History". Billboard. נבדק ב-2017-10-06. "Shakira Chart History". Billboard. נבדק ב-2017-10-06. Pies Descalzos - Shakira | Songs, Reviews, Credits | AllMusic, AllMusic Pies descalzos by Shakira, נבדק ב-2017-10-06 Billy Miquelassi (2017-02-27), Shakira – Donde Estas Corazon (dance remix), נבדק ב-2017-10-06 Colección de Oro - Shakira | Songs, Reviews, Credits | AllMusic, AllMusic Pies Descalzos - Shakira | Songs, Reviews, Credits | AllMusic, AllMusic Grandes Exitos - Shakira | Songs, Reviews, Credits | AllMusic, AllMusic shakiraVEVO (2012-05-25), Shakira - Dónde Estás Corazón, נבדק ב-2017-10-06 YouTube Stats of Shakira - Dónde Estás Corazón, kworb.net Shakira Tour Statistics: Tour Pies Descalzos | setlist.fm, www.setlist.fm Shakira Setlist at Festival Acapulco, Acapulco, setlist.fm festivaldevinachile (2013-10-25), Shakira, Dónde Estás Corazón, Festival de Viña 1997, נבדק ב-2018-03-23 MTV Unplugged - Shakira | Songs, Reviews, Credits | AllMusic, AllMusic Juan David zuluaga (2014-09-02), SHAKIRA Donde estas corazón? Live Tour ANFIBIO Luna park 2000, נבדק ב-2018-03-23 "Shakira -- Concert Review". The Hollywood Reporter (באנגלית). נבדק ב-2018-03-23. Official Fans Club SHAKIRA Barranquilla (2015-04-23), Shakira- ¿Dónde estás corazón? Live At Caliente Tv FL., נבדק ב-2018-03-23 Steffen Hung, spanishcharts.com - Spanish charts portal, spanishcharts.com